<classify> Simba na Azam zinagombea nafasi ya pili katika msimamo wa ligi zikitofautiana kwa pointi nne, huku kila mmoja ikionesha shauku ya kutaka kushinda katika mchezo huo ili kushiriki katika michuano ya kimataifa mwakani.Akizungumza na gazeti hili, Kopunovic alisema wanaitaka nafasi ya pili inayoshikiliwa na Azam, na ili kushinda katika mchezo huo ni lazima waifunge Azam FC.Alisema katika mchezo ujao anatarajia kuwatumia baadhi ya wachezaji ambao hawakupata nafasi ya kuonekana katika baadhi ya michezo iliyopita, akiwemo Dan Sserunkuma.Kopunovic alisema mchezaji huyo alikuwa katika majadiliano naye, lakini sasa mambo yanakwenda vizuri. Kocha huyo mwenye vituko alisema anakiamini kikosi chake kwani kina vijana wengi wenye nguvu ambao wanacheza vizuri na kwa kujituma.Wakati Simba ikionesha tumaini la kushinda katika mchezo huo, Azam FC imekubali yaishe baada ya Jumatatu kupokonywa ubingwa na Yanga.Meneja wa Azam FC Jemedari Said alisema jana kuwa hawana jinsi kwa sasa kwani kilichowarudisha nyuma kuna sehemu walijichanganya hivyo wanajipanga kuchukua nafasi hiyo ya pili.  <topic>: MICHEZO 